Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1053

d) könnyû megközelíthetõség biztosításával. 5.154. A tervezési folyamat során számításokkal kell megbecsülni, hogy egy adott rendszer üzemeltetése milyen mértékben járul hozzá a személyzet (kollektív) sugárterheléséhez. A sugárterhelés becslésekor figyelembe kell venni a szomszédos rendszerekbõl és a levegõben lévõ radionuklidokból származó járulékot is. Értékelni kell a rendszer tervezett felülvizsgálata, karbantartása, illetve komponenseinek javítása, cseréje során fellépõ sugárterheléseket is. Azonosítani kell azokat a rendszereket, amelyek jelentõs mértékben hozzájárulnak a személyzet kollektív sugárterheléséhez. Ha egy rendszerre, vagy annak elemére kitûzött tervezési dózisérték nem tartható, a rendszer további vizsgálatok tárgyát kell, hogy képezze. 5.155. Az elemzések elkészítésekor és az atomerõmû üzemeltetése alatt történõ frissítésekor figyelembe kell venni, hogy a sugárzási szintek az eltelt üzemidõ során növekedhetnek a szerkezeti anyagok fokozatos felaktiválódása és egyes felületek radioaktív elszennyezõdése következtében. 5.156. Az atomerõmû üzemeltetéséhez szükséges rendszereket, rendszerelemeket úgy kell megtervezni, hogy az erõmû üzemeltethetõ legyen nagy dózisteljesítményû területeken való tartózkodás, illetve munkavégzés nélkül is. 5.157. A nagyaktivitású tárgyak kezelését a lehetõ legnagyobb mértékben távmûködtetésû eszközökkel kell végezni. Az erõsen szennyezett darabok kezelését a szennyezettség szétterjedése ellen megfelelõ védelmet nyújtó körülmények között kell végezni. 5.158. Ki kell építeni azt a rendszert, mellyel – a hatósági dózisértékelési rendszer mellett – az üzemeltetõ rendszeres idõközönként elvégzi a személyzet sugárdózisainak mérését és értékelését. A rendszernek olyannak kell lennie, melynek segítségével a dóziskorlátok a kapott dózisinformációk gyakorisága mellett betarthatók, megfelelõ adatokat szolgáltatnak a sugárvédelem optimalizálásához, továbbá lehetõvé teszik a dóziskorlátok túllépésének megfelelõen rövid idõn belüli észlelését. 5.5.2. Dekontaminálás 5.159. A szennyezettség mentesítésének lehetõségét minden olyan helyen meg kell teremteni, ahol a személyzet sugárterhelését – az ALARA elvnek megfelelõen – csökkentheti. A dekontaminálás szükségességének mértéke csökkenthetõ a radioaktív közegek szivárgásának megakadályozásával, az ürítõ, légtelenítõ, valamint túlfolyó vezetékek zárt rendszerû kialakításával. 5.160. Radioaktív hõhordozó közeget tartalmazó vagy radioaktív szennyezõdésnek kitett rendszerelem anyaga és konstrukciója tegye lehetõvé a dekontaminálást és a dekontamináló oldat teljes eltávolítását. Amennyiben a dekontamináló oldatok helyszínre szállítása és elvezetése nem lehetséges üzemi vezetéken keresztül, akkor erre a célra külön csõvezetéket kell tervezni és kiépíteni. 5.161. Biztosítani kell az ellenõrzött és felügyelt zónáknak és az innen származó tárgyak ki- és bevitelének ellenõrzését, amennyiben szükséges, a dekontaminálását. 5.162. Az ellenõrzött terület helyiségeiben kialakított mennyezet-, fal- és padlófelületeknek simának, pórus- és repedésmentesnek kell lenniük, az éles szögleteket, sarkokat kerülni kell. A felületek kialakításához olyan anyagokat kell alkalmazni, amelyek a radioaktív anyagokat kevésbé szorbeálják és a tervezett dekontaminálási mûveleteket megkönnyítik, illetve azok hatásaival szemben ellenállóak. 5.163. Az egyes rendszerek, rendszerelemek dekontaminálási folyamatát elemezni kell, és a folyamatot úgy kell tervezni és végrehajtani, hogy minden lehetséges hatást, következményt figyelembe véve a rendszereket, rendszerelemeket a lehetõ legkisebb káros hatás érje. 5.5.3. Dozimetriai ellenõrzõ eszközök 5.164. Megfelelõ eszközöket kell tervezni a sugárzási helyzet mérésére, melyek a tervezési alapba tartozó összes üzemállapotban képesek megfelelõ pontossággal mérni, valamint a lehetséges mértékben alkalmasak baleseti helyzetben is információt szolgáltatni. 5.165. Ezek a mérõeszközök legalább a következõk legyenek:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes